ক্যাম্পাস যখন উত্তপ্ত; তখন খুব স্বাভাবিকভাবেই উপাচার্যের বাসভবনের সামনে কড়া পুলিশ প্রহরা থাকার কথা। পুলিশ এই কর্তব্য পালনে ব্যর্থ হওয়ায় অজ্ঞাত তরুণেরা এসে উপাচার্য ভবনে নারকীয় তাণ্ডব ঘটায়। পুলিশ এই দায় এড়াতে পারে না যে কোন ব্লেম-গেমের ফুলের বিছানায় নিরাপদ তন্দ্রায়। এই অজুহাতে চলে আসা পুলিশী পদ্ধতিতে গণমামলা দিয়ে আন্দোলনের ছাত্রছাত্রীদের উইচহান্টিং হবে আত্মঘাতি। কারণ পুলিশী বে-আইনি নির্যাতনে আহত কয়েকজন ছাত্র এখনো অসুস্থ। ভিসি-র বাড়িতে হামলার তদন্ত হতে হবে সভ্যতার নিয়মে; পেশাদারিত্বের সঙ্গে। পুলিশকে আত্মসমালোচনার মাধ্যমে নিজেদের ভুলগুলো সংশোধন করে প্রাসঙ্গিক ও জনমানুষের বন্ধু হতে হবে।